Indira Radić

**Indira Radić** (14. juni 1966) jest bosanskohercegovačka i srbijanska pop-folk pjevačica. Afirmirala se na muzičkoj sceni bivše Jugoslavije i Bugarske. U periodu od 1992. do 2015. objavila je 16 albuma miksajući pop, dance i tradicionalne folk elemente. Ovaj hibridni stil, opisan kao pop-folk, donio joj je uspjeh širom regije sa pjesmama poput "Ratovanje" koje su uključivale indijske elemente.

## Biografija 
Rođena je kao Indira Subotić od roditelja Živka Subotića i Rose Radić u selu Dragalovci kod Doboja. Ime je dobila po indijskoj premijerki Indiri Gandhi. Nakon završene osnovne škole upisala je Medicinski fakultet u Doboju prije nego što je tri godine radila kao medicinska sestra u bolnici Mladen Stojanović u Zagrebu.

## Karijera 
### 1992–1998 
Početkom 1990-ih, Radić se prijavila na takmičenje pjevača amatera i izabrana je da se pojavi u finalu u Sarajevu. Međutim, to je otkazano jer se poklopilo s početkom rata u BiH u proljeće 1992. Nekoliko mjeseci kasnije kontaktirala je diskografsku kuću Diskos i snimila svoj prvi album *Nagrada i kazna* (1992.) sa grupom Južni Vetar. Nakon objavljivanja prvog albuma, preselila se u Beograd sa porodicom. Snimila je još dva albuma sa Južnim Vetrom, *Zbog tebe* (1993) i *Ugasi me* (1994), prije nego što je objavila svoj prvi istoimeni solo album (1995) sa izdavačkom kućom PGP-RTS. Album je sadržavao pjesmu "Srpkinja je mene majka rodila".

Godine 1996. upoznaje Sašu Popovića i prelazi u njegov produkcijski tim ZaM gdje je snimila tri albuma. Slijedili su *Izdajnik* (1997.) i nagrađivani *Voliš li me ti* (1998.), koji su joj omogućili brojne uspješne nastupe i turneje.

### 2000–2009 
Godine 2000. nastavlja saradnju sa Grand production (ranije ZaM), te iste godine objavljuje album Milenijum i Gde ćemo večeras (2001).

Prekretnica u karijeri bila je kada je snimila duet "Lopov" sa Alenom Islamovićem, pjevačem Bijelog dugmeta; duet je komponovao i producirao Goran Ratković Rale za njen album *Pocrnela burma* iz 2002. Duet, koji je uključivao pop-folk, mješavinu narodnih melodija i pop muzike, postigao je veliki uspjeh.

Godine 2003. objavila je album *Zmaj* koji uključuje pjesme "Moj živote dal si živ", "Tika-tak", "Bio si mi drag" i "Pedeset godina". Album je dobio brojne nagrade među kojima su album godine, hitovi i album decenije, te najprodavaniji album. Njene pjesme iz albuma *Zmaj* prevođene su na bugarski, rumunski, grčki, albanski i romski jezik.

U zemljama bivše Jugoslavije, u početku je bila uspješna u Bosni i Hercegovini, Srbiji, Makedoniji i Crnoj Gori. Na prvu balkansku turneju otišala 27. aprila 2004 i održala svoj prvi i u to vreme najuspešniji koncert  u Hali sportova u Beogradu.

Dobila je nagradu u Bugarskoj za "najpopularniju i najbolju pjevačicu na Balkanu" 2005. Između 2004. i 2006. imala je uspješnu turneju i 2006. dobila nagradu za najveći broj održanih koncerata.

Izdala je album *Ljubav kad prestane* (2005) na kojem su hit pjesme "April", "Deset devet tri dva jedan" i naslovna pjesma. Uslijedio je 2007. *Lepo se provedi* sa hit pjesmom "Imali smo, nismo znali". 2008, kontroverzni singl "Pije mi se", sa albuma *Heroji* (2008), uključivao je muzički spot u kojem su prikazana dva muškarca kako se ljube. Na istom albumu otpjevala je duet pod nazivom "Hajde sestro" sa pjevačicom Ksenijom Pajčin. U oktobru te godine otpjevala je pjesmu "Ako umrem sad", a u decembru 2008. objavila je cijeli album Heroji. Pored toga, proglašena je srpskom gej ikonom 2008.

Godine 2009. dobila je nagradu za pjevačicu godine. Sredinom 2009. snimila je duet "Možda baš ti" sa Ivanom Plavšićem. Sav prihod dueta otišao je u dobrotvorne svrhe, te je tako dobila nagradu Veliko srce Puta humanizma i Fonda princeze Katarine Karađorđević. U oktobru 2009. promovisala je dva singla "Pusti me" i "Živim da živim"

## 2010–danas 
U decembru 2011. objavila je svoj petnaesti album pod nazivom *Istok, sever, jug i zapad*. Na albumu je bilo 17 novih pjesama među kojima je i "Marija", koju je snimila na francuskom jeziku u duetu sa Stankom Marinkovićem

## Diskografija
### Studijski albumi
**Nagrada i kazna* ( 1992) sa Južnim Vetrom
**Zbog tebe* (1993) sa Južnim Vetrom
**Ugasi me* (1994) sa Južnim Vetrom
**Idi iz života moga* (1995)
**Krug* (1996) sa Srki Boy
**Izdajnik* (1997)
**Voliš li me ti* (1998)
**Milenijum* (2000)
**Gde ćemo večeras* (2001)
**Pocrnela burma* (2002)
**Zmaj* (2003)
**Ljubav kad prestane* (2005)
**Lepo se provedi* (2007)
**Heroji* (2008)
**Istok, sever, jug i zapad* (2011)
**Niko nije savršen* (2015)

### Kompilacijski albumi
**Best of Indira* (2013)

### Live albumi
**Hala Sportova 27. aprila 2004. Beograd* (2004)
**Zvezda na svenama - Live* (2005) sa Ivanom

## Reference 
### Izvori 
*

## Vanjski linkovi 
Kategorija:Bosanskohercegovačke pjevačice
Kategorija:Jugoslavenske pjevačice
Kategorija:Biografije, Stanari
Kategorija:Rođeni 1966.
Kategorija:Živi ljudi
Kategorija:Srbijanske pjevačice